Carolinei Wozniacki nu va uita prea ușor ziua în care a făcut-o trișoare pe Simona Halep. A aflat cu această ocazie câți o susțin și sunt de partea ei.
Învinsă de Paula Badosa, scor 6-1, 4-6, 3–6, în primul tur de la Miami, la prima apariție pe terenul de tenis după suspendare, Wozniacki nu s-a bucurat deloc să o vadă jucând pe Simona.
Daneza a numit-o indirect pe Halep trișoare și a spus că nu i se pare normal ca jucătoarele suspendate pentru dopaj să participe apoi la turnee prin wild carduri.
Fanii tenisului au reacționat prompt, iar publicația americană Tennis World USA a postat pe Twitter reacții
"Wozniacki a fost mereu o plângăcioasă! E 'mascota Serenei', la ce te poți aștepta de la ea?"
"Îmi displace această femeie la fiecare interviu acordat. Chiar și ea trăiește din wild carduri și acum crede că poate decide cine le primește și cine nu"
"Cea mai bună prietenă a Serenei, pe bune"
"Când vor realiza oamenii că dopajul intenționat și depistarea pozitivă nu sunt același lucru? E cel mai jos nivel de gândire"
"Wozniacki a făcut cea mai mare greșeală în acest caz. În mod clar, Halep n-a vrut să trișeze, ci a făcut o greșeală neintenționată"
"În primul rând, întotdeauna mi-a plăcut Simona. Am avut întotdeauna o relaţie bună. Am fost foarte deschisă în trecut în legătură cu ceea ce simt despre dopaj şi toate acestea.
Cred că părerea mea despre dopaj este aceeaşi. Întotdeauna mi-am dorit un sport curat, corect pentru toată lumea. Este opinia mea.
Din nou, nu mă refer direct la Simona, dar dacă cineva trişează intenţionat, dacă cineva a fost testat pozitiv pentru dopaj… Înţeleg de ce un turneu vrea să aibă o mare vedetă, dar cred…
Nu este o critică la adresa nimănui… dar este convingerea mea personală, nu cred că oamenii ar trebui să primească wild carduri după aceea", a declarat Wozniacki.